За некалькі дзён мы максімальна пазнаёмілі гэтых ды іншых сваіх сяброў з нашай Беларуссю. Пабывалі ў музеі Максіма Багдановіча, Хатыні, Мірскім замку, Белавежскай пушчы, нават атрымалася пераначаваць у саміх “Віскулях”, дзе было падпісана пагадненне аб спыненні існавання СССР. Правялі сустрэчу з творчымі саюзамі і дзяржаўнымі інстытутамі. А як цёпла і душэўна праходзілі нашы размовы ў майстэрні-музеі Івана Міско! Думаецца, гасцям наша краіна спадабалася.